U-I-35/25
Natisni
Opravilna št.:
U-I-35/25
Datum odločitve:
19. 12. 2025
ECLI:
ECLI:SI:USRS:2025:U.I.35.25
Akt:
Zakon o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) (ZOsn), 5. čl.
Izrek:
Pobuda za začetek postopka za oceno ustavnosti 5. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Barbara Žmavc, Škofja Loka in drugi
Datum vloge:
4. 3. 2025
Vrsta odločitve:
sklep
Vrsta rešitve:
zavrnitev
Dokument:
US34292
Dokument v PDF obliki:
U-I-35-25.pdf
142 KB
Prenesite datoteko
U-I-35/25-5
19. 12. 2025
SKLEP
Ustavno sodišče je v postopku za preizkus pobude
Barbare Žmavc in Grege Tanška, oba Škofja Loka
, in mladoletne Eve Tanšek, Škofja Loka, ki jo zastopata zakonita zastopnika Barbara Žmavc in Grega Tanšek, oba Škofja Loka, na seji 19. decembra 2025
sklenilo:
Pobuda za začetek postopka za oceno ustavnosti 5. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
OBRAZLOŽITEV
1.
Pobudniki (starša in njuna šoloobvezna hči) izpodbijajo 5. člen Zakona o osnovni šoli (v nadaljevanju ZOsn), ki določa oblike osnovnošolskega izobraževanja.
[1]
Zatrjujejo, da je omejitev izbire zgolj na tri zakonsko določene oblike izobraževanja v neskladju s prvim odstavkom 57. člena Ustave.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
[2]
3. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik
[1]
Člen 5 ZOsn določa, da imajo starši pravico izbrati: 1) osnovnošolsko izobraževanje otroka v javni ali zasebni šoli, ki izvaja javnoveljavni izobraževalni program osnovne šole in je vpisana v razvid izvajalcev javnoveljavnih izobraževalnih programov pri ministrstvu, pristojnem za šolstvo, 2) osnovnošolsko izobraževanje otroka v zasebni šoli, ki je pri ministrstvu vpisana v register zasebnih vrtcev in šol, ki izvajajo mednarodne programe, ali 3) osnovnošolsko izobraževanje otroka na domu.
[2]
Ustavno sodišče je v bistvenem enake očitke v zvezi z izpodbijano določbo že presojalo v odločbi št. U-I-32/25 z dne 11. 9. 2025 (Uradni list RS, št. 78/25), 29.–33. točka obrazložitve.
⇒